《送张御史陜西佥事》
明代·黎光

晓承恩命出鹓行，骢马西行驿路长。锦诰重颁新雨露，绣衣犹路旧风霜。

山连太华三峰秀，河出昆崙九曲长。一道澄清俄顷事，要看当道屏豺狼。

作者简介：广东东莞人，字仲辉。洪武五年举人。授御史。巡苏州，请赈水灾，全活甚众。巡凤阳，上封事，悉切时弊。九年，擢刑部侍郎，执法不阿，为御史大夫陈宁所忌，坐事死贬所。